《又次韵二首》
宋代·廖行之

几日春寒似禁烟，杜门浑欲任流年。
得钱相觅非难办，载酒来过定孰先。
无奈梅边虚胜践，遥怜柳外涨晴川。
佳时纵意须从事，莫笑幽人也化缘。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。